

**Στον Θαλάσσιο Μαραθώνιο ο Ανδρέας Μιχαηλίδης**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης εκπροσώπησε τον Οργανισμό στον Θαλάσσιο Μαραθώνιο που έγινε στη Λεμεσό την Κυριακή 18 Ιουνίου 2023 για στήριξη του Αντικαρκινικού Συνδέσμου Κύπρου.

Ο Θαλάσσιος Μαραθώνιος πραγματοποιήθηκε για τέταρτη διαδοχική χρονιά με τη συμμετοχή 20 εθελοντών αθλητών. Δώδεκα κολυμβητές κολύμπησαν 8 χιλιόμετρα σε ανοιχτή θάλασσα, ενώ παράλληλα επτά δρομείς και ένας ποδηλάτης διάνυσαν απόσταση 23 χιλιομέτρων για να συναντήσουν τους κολυμβητές με την έξοδο τους από τη θάλασσα.

Η εκκίνηση για τους κολυμβητές δόθηκε στο Δασούδι (Ολυμπιακό κολυμβητήριο Λεμεσού) και ο τερματισμός έγινε στην παραλία μπροστά από το Malindi στις 9:30.

Ο Πρόεδρος ήταν παρών στον τερματισμό όπως και τα τελευταία τέσσερα χρόνια, δείχνοντας τη σταθερή στήριξη του Οργανισμού σε τέτοιες πρωτοβουλίες. Την κυβέρνηση εκπροσώπησε η Υφυπουργός Ναυτιλίας Μαρίνα Χατζημανώλη.